Cilvēka bērns
Šis raksts ir par romānu. Par filmu skatīt rakstu Cilvēka bērns (filma). "Cilvēka bērns" (latgaliešu: Cylvāka bārns) ir 1956. gada romāns, kura autors ir Jānis Klīdzējs. Pēc šī romāna motīviem tika uzņemta režisora Jāņa Streiča tāda paša nosaukuma filma. Romāns ir tēlojums par dzīvi Latgales lauku sētā 1920. gados, kas lielā mērā apraksta paša Jāņa Klīdzēja bērnības gaitas. Grāmatas galvenais varonis ir septiņus gadus vecais zēns Boņuks jeb Bonifācijs Pavulāns.